gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl gl gl zh en sv fr de de gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Enciclopedia Galega Universal xa se pode consultar na internet
Domingo, 02 de outubro de 2022
Anxo Quintana, que participou na presentación, considéraa unha ferramenta para impulsar a presenza da cultura galega na rede.
Tags: Enciclopedia Galega Universal internet Ir Indo PEGSI
Este xoves presentouse oficialmente a edición dixital da Enciclopedia Galega Universal (EGU) de Ir Indo Edicións. O vicepresidente da Xunta, Anxo Quintana, que participou na presentación, asegurou que vai supoñer "un antes e un despois" para a presenza de Galiza e do noso patrimonio cultural e lingüístico na Sociedade da Información.
Quintana apostou pola necesidade de empregar internet como vehículo que reforce a identidade cultural galega, na procura do enriquecemento e da normalización cultural e lingüística de Galiza. Tamén salientou que é preciso aproveitar a oportunidade de xerar contidos galegos e en galego para a rede, pois o 62% dos internautas do país consideran baixa ou moi baixa a presenza da nosa lingua na internet.
Na elaboración da enciclopedia tivéronse en conta a promoción da igualdade e mais a accesibilidade. Así, eliminouse a linguaxe sexista e incorporáronse sistemas de accesibilidade para as persoas con discapacidade, como entradas de voz para persoas cegas.
A Consellaría de Innovación e Industria achegou 60.000 euros para a adquisición dunha licenza corporativa da enciclopedia para o seu emprego nos centros da Rede Galega de Dinamización da Sociedade da Información e na adquisición de 2.000 licenzas individuais.
A Enciclopedia Galega Universal en Internet, ao igual que na súa versión impresa, é a primeira de carácter universal escrita integramente en galego. Editada por Ir Indo Edicións, incorpora vídeos, animacións e audios. Conta con 200.000 entradas permanentemente actualizadas, 20.000 mapas, 50.000 fotografías, material didáctico para profesores e alumnos, ademais de variados xogos e concursos.
No acto de presentación, que se desenvolveu no hotel Porta do Camiño, en Compostela, participaron, ademais do vicepresidente da Xunta, a directora xeral de Promoción Industrial e da Sociedade da Información, Helena Veiguela; o director de Ir Indo, Bieito Ledo; o reitor da USC, Senén Barro, e o presidente do Consello da Cultura, Ramón Villares.
O dicionario de Ir Indo xa se pode consultar na rede
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto